
Er fremmede rumskibe styrtet ned? 



UFO-styrt 




vfrf— 


UFO-myten er rig på historier om havarerede, fremmede rumskibe, 
hvor myndighederne påstås at skjule sandheden „og have fjernet 
hvert eneste spor efter nedstyrtningen". Men kan det overhovedet 
lade sig gøre at slette alle spor? Det giver denne nye udgivelse fra 
Skandinavisk UFO Information svar på. 

Læs også om verdens første ufostyrt, Aurora-mysteriet fra 1897, Rendlesham 
Forest-sagen fra 1980, Berwyn-mysteriet og et lige-ved-og-næsten-ufostyrt i 
Danmark i 1985. 

Bogens kapitler belyser tilsammen ufonedstyrtningsmytens forskellige aspekter 
og går tæt på fakta og myter. 

UFO-styrt er skrevet af Kim Møller Hansen, formand for foreningen Skandinavisk 
UFO Information (SUFOI). Bogen er på 56 illustrerede sider i A4-format. 
UFOzStyrt . koster kr. 89,- og kan bestilles i SUFOI Butikken . Et evt. overskud fra 
salget af printudgaven af UFO-styrt går til driften af ufo.dk. 

Læs her 5 sider fra UFO-styrt . 

UFO-styrt udkommer i bogserien Fakta & Myter, som behandler temaer, 
problemstillinger og oplevelser tilknyttet ufomyten. Det er ambitionen med Fakta 
& Myter, at hver titel bliver læserens jordbundne guide i en fascinerende, men 
forvirrende verden domineret af mystiske beretninger, konspirationsteorier og 
halve sandheder. 

I serien er tidligere udkommet: 


Area 51 . 

Roswell , 

Aliens og 
Nærkontakt ■ 

Alle titlerne kan købes i SUFOI Butikken. 


Tag modgift mod ufo-kuller 

Af Kim Møller Hansen 

Verden er fuld af skøre historier! Når det drejer sig om ufo-myten er der tilsyneladende ingen 
hæmninger. Heldigvis findes der lyspunkter, der giver mulighed for at bevare 
jordforbindelsen. SUN Ute er et af dem. 

I perioden 1989-2003 udkom Philip J. Klass' tidsskrift SUN (Skeptics UFO Newsletter). Klass havde inden da skrevet 
adskillige ufo-relaterede bøger samt artikler i bl.a. Skeptical Inquirer udgivet af den amerikanske organisation The 
Committee for Skeptical Inquiry (CSI). 

SUN var Klass' meget personlige, underholdende og bidende kommentar til, hvad der rørte sig på den amerikanske ufo¬ 
scene. I 2003 fyldte Klass 84 år og var pga. svigtende helbred nødt til at lukke SUN ned, så nr. 76 blev det sidste 
nummer. Hvis man ikke selv havde abonneret på SUN (der i det meste af sin levetid udkom i et dogmeagtigt layout på 
gult papir), kunne gamle, udvalgte numre af SUN alene læses på CSI's hjemmeside. Nu har CSI fået scannet alle 76 
numre af SUN og lagt dem ud på Special Artides - The Skeptics UFO Newsletter . 

Philip J.Klass' nyhedsbrev fik i maj 2009 en værdig efterfølger, idet Tim Printy udgav sit 
første nummer af det gratis e-magazine SUNiite med seks numre årligt. På verdensplan 
udkommer der stadig en del ufo-tidsskrifter i printform, men kun ganske få er det papir 
værd, de er trykt på. SUNiite er helt klart min favoritlæsning, idet skriftet bringer nye vinkler 
på ufo-myten og indeholder resultaterne af eksemplarisk efterforskning. Fx gør Tim Printy 
det, som ingen hidtil har vovet eller evnet, nemlig at se nærmere på både Project Blue Books 
701 uopklarede sager (der behandles i artikelserien „The 701 Club") og sagerne i NICAPS's 
klassiske bog The UFO Evidence fra 1964. Han finder naturlige og helt jordnære forklaringer 
på mange af de ufo-oplevelser, der i årtier er blevet fremført som „beviser" på, at Jorden får 
besøg udefra. 

Printy efterforsker også medieaktuelle (amerikanske) ufo-oplevelser og kommenterer bl.a. 
det brogede og til tider hysteriske og paranoide show, som udspilles på den amerikanske 
ufo-scene. I øjeblikket bruger Printy en del krudt på Stephen Bassett, som er den eneste 
registrerede lobbyist i USA inden for ufo-spørgsmål og talsmand for exopolitik-bevægelsen. 

Ifølge Tim Printy overvurderer Stephen Bassett og hans trosfæller ufo-mytens betydning ved at sige, at ufoer er det 
vigtigste emne, som offentligheden og medierne overhovedet kan beskæftige sig med. Bassett fremfører derfor de 
sædvanlige konspirationsteorier, når pressen alligevel vælger at ignorere de såkaldte „presse-konferencer", som 
Bassett er med til at arrangere. Bassett fremstår mere og mere som en medieliderlig ufofantast, der har set for mange 
afsnit af X-Files og Dark Skies og tager fiktion for fakta. 



Philip J. Klass (1919- 
2005), ingeniør og 
redaktør for »Aviation 
Week & Space 
Technology« gennem 
34 år. 



















Tim Printv 


Den 

største 

gåde 

Af Kim Møller Hansen 

Er vi alene i universet? Eller 
er livet et universelt 
fænomen? I 50 år har 
astronomerne inden for 
SETI (Search for 

Extraterrestrial 
Intelligence) scannet 

universet for intelligente 
signaler, men uden positive 
resultater. I 

bogen Signatures of Life: 
Science Searches the 
Universe forklarer Edward 
Ashpole de sandsynlige 
årsager til dette og 
diskuterer andre 

muligheder for at finde 
tegn på liv. 



(Billedkilde: Space.com ) 














Edward Ashpole 


SIGNATURES OF LIFE 

SCIENCE SEAHCHES IH! UNIVEHSE 



Edward Ashpole: „Signatures 
of Life: Science Searches the 
Universe", Prometheus Books 
2013, 227 sider, ingen 

illustrationer. Edward Ashpole 
har også skrevet 

bøgerne „The Search for 
Extraterrestrial 
Intelligence " (Blandford Press 
1990) og „The UFO 

Phenomena. A Scientific Look 
at the Evidence for 
Extra ter rest ria I 
Contact" (Headline Book 

Publishing 1995). 


En af Edward Ashpoles pointer er problemerne forbundet med at scanne universet for 
radiosignaler og optiske signaler fra en fremmed intelligens og forsøge at 
kommunikere med en anden art, der besidder en helt ukendt form for teknologi. 
Jordiske forskere begår den fejl at tro, at fremmede vil bruge den samme 
kommunikationsteknologi som os. 

Vi kan påvise tilstedeværelsen af liv på en planet ved at observere planetens 
spektrallinier. Sandsynligheden taler for, at avancerede, fremmede forskere allerede 
har haft millioner af år til at scanne verdensrummet for spektrallinier og for længst har 
fundet „livets underskrift" fra Jorden. Derfor kan fremmede rumsonder (robotter med 
kunstig intelligens) i dag eksistere inden for vores eget solsystem, men astronomerne 
har endnu ikke fundet dem. 

Hvis vi nogen sinde finder liv i universet, bliver opdagelsen sandsynligvis gjort af 
astronomerne, ikke ufo-entusiaster. Sidstnævnte kører i ring, gentager sig selv, strides 
og er ikke det fjerneste interesseret i videnskabelige beviser, men i tvivlsomme fotos 
og filmoptagelser og mytedannende beretninger om bortførelser, kvægmishandlinger, 
korncirkler og konspirationsteorier. 

Edward Ashpole har styr på populærvidenskaben og kommer godt omkring emnet. Men 
træder nogle gange lidt vande i sin fremstilling med gentagelser, hvor de fleste nok for 
længst har fattet pointerne. 

Ashpole introducerer kort en teori udtænkt af ingeniøren T. R. Dutton , (og beskrevet i 
bogen UFOs in Reaiity_ - Programmed Aerospace Monitors Of Our Species ). Dutton har 
siden 1967 registreret alverdens ufoobservationer for at påvise, at Jorden overvåges af 
fremmede rumsonder i bestemte baner omkring Jorden, og at man derfor kan 
forudsige, hvor og hvornår der næste gang kan ses det, som Dutton kalder for Strange 
Aerial Crafts (SAC's). Ashpole er tydeligvis fascineret af Duttons arbejde og teori, som 
nu ikke virker særligt overbevisende og ærlig talt lyder som noget, man har hørt før. 
Det gode ved Duttons arbejde er, at han fremfører en teori, som kan efterprøves, men 
Ashpole gør desværre intet ud af at diskutere kvaliteten af de observationer, der ligger 
til grund for teorien. 

Trods de nævnte indvendinger vil jeg anbefale Signatures of Life: Science Searches the 
Universe, da den er en fordomsfri og velskrevet behandling af et af tilværelsens store 
spørgsmål. 


UFO-profeterne lever! 

Af Kim Møller Hansen 

Siden 1950'erne har mænd og kvinder hævdet at have haft kontakt 
med menneskelignende besøgende fra rummet. Disse 
kontaktpersoners eller ufo-profeters budskaber fra rumbrødrene 
er ikke blot maleriske levn fra en svunden tid i atombombens 


skygge, men er spillevende - blot i nye forklædninger. 

Amerikaneren Aaron John Gulyas underviser i historie og fortæller i 
bogen Extraterrestrials and the American Zeitgeist: Alien Contact Tales Since the 
1950s ufo-profeternes historie. Det er en velskrevet bog om, hvordan 
mennesker bruger fortællinger til at forstå og forme eller påvirke verdenen 
omkring dem. I dette tilfælde er det beretninger om møder med fysiske eller 
psykiske væsner. Det er ikke så meget en bog om væsnerne, men derimod om 
de mennesker, der mener, at de ved at berette om sådanne væsner kan 
overbringe budskaber af politisk, social, etisk og religiøs karakter. Ufo¬ 
profeternes budskaber er ofte utrolige og meget langt ude, men ifølge 
forfatteren skal ufo-profeterne betragtes som en del af de mange 
græsrodsbevægelser, der ønsker reformer. 



George Adamski (1891-1965) 
sammen med en anden teosof og 
ufo-profet Daniel Fry (1908-1992) 
ved den tredje „Giant Rock 
Spacecraft Convention" i 1955, som 
var den eneste af slagsen, hvor 
Adamski deltog. Han gav et 35 
minutter langt foredrag og blev 
interviewet af Edward J. Ruppelt, 
daværende leder af Project Blue 
Book. 





















Aaron John Gulyas viser, at ufo-profeterne er „børn" af 
en tid med store forandringer i det amerikanske 
samfund - fra Den Kolde Krig til Krigen Mod Terror. Ufo¬ 
profeternes budskaber og ideer afspejler tidens angst og 
håb for fremtiden. Værdien af ufo-profetern es 
fortællinger afhænger ikke af, om de faktisk har mødt 
fremmede væsner. Gulyas' ide med bogen er nemlig 
ikke at klarlægge, om fx George Adamski faktisk mødte 
en Venus-mand, og om hans fotografier viser den ægte 
vare. I en sidebemærkning skriver han, at det 
formentlig er nemt at påvise, at hverken Adamski eller 
andre ufo-profeter har mødt mennesker fra en anden 
verden eller taget fotos af deres fartøjer. 

Bogen er opbygget kronologisk og inddelt i to perioder: 
de første ufo-profeter i 1950'erne og 60'erne (kaldet 
Rumalderen) og perioden fra 1970'erne til i dag (kaldet 
New Age). Indholdet har udviklet sig fra budskaber om 
fred og kærlighed ved møder med elskelige og 
menneskelige rumbrødre, til det mere mørke og dystre 
med skræmmende bortførelser, kvægmishandlinger og 
konspirationsteorier. 

Aaron John Gulyas trækker på overbevisende vis en lige ufo-profeten George Van Tassel (1910-1978) arrangerede 
linje fra George Adamski til vore dages exopolitik- hvert år i perioden 1953-1978 „77?e Giant Rock Spacecraft 
bevægelse, der i virkeligheden relancerer gamle Convention" i ørkenen i det sydlige Californien, 
budskaber i nye klæder. De skruer tiden tilbage til Deltagerantallet nåede sit højeste niveau i 1959 med 
Donald E. Keyhoes storhedstid og genbruger fortiden 10.000. De kom dertil i bil eller med små fly, som landede på 
konspirationsideer og præsentere dem som nye og Van Tasse,s ,i,,e flyveplads Giant Rock Airport. 
epokegørende. Det vil nok overraske exopolitik-bevægelsens bannerfører Stephen Bassett, Steven Greer (The 
Disclosure Project) og deres trosfæller verden over, at de tilhører ufo-profeternes klub, der blandt mange medlemmer 
tæller: George Adamski, Truman Bethurum, George Hunt Williamson, George Van Tassel, George King, Elizabeth 
Klarer, Howard Menger, Buck Nelson og Billy Meier. 

Aaron John Gulyas har skrevet en fremragende bog, som hverken er selvsmagende og fordømmende. Bogen skaber 
overblik og sammenhæng, og så trækker den tydelige tråde fra de gamle historier op til i dag. Det er så absolut den 
bedste bog om ufo-myten, jeg har læst i 2013. 


Mien Contoct Tales Since ff»e 1 950s 



EXTRATERRESTRIAIS 

and the • 
'.'AMERICAN ZEITGEIST 


Aaron John Gulyas 


Aaron John 

Gulyas: „Extraterrestriais and 
the American Zeitgeist: Alien 
Contact Tales Since the 
1950s", McFarland & 
Company 2013, 260 sider, 
illustreret, noter, 

litteraturliste og 

stikordsregister. Lad dig ikke 
skræmme af den kiksede 
forside - bogen er 
fremragende! 


Intet nyt under Solen 

Af Kim Møller Hansen 

I henhold til loven om offentlighed i forvaltningen - Freedom of Information Act (FOIA) - har 
regeringsorganer afklassificeret millioner af dokumenter inden for en lang række emner. Men det 
mest spændende er naturligvis de dokumenter, som ikke er offentliggjort. Nogle findes ikke, andre 
„mangler", og så er der alle de tophemmelige papirer, som agenturer indrømme eksisterer, men 
som de er fast besluttet på at holde skjult for os. 

Dette er Nick Redferns tilgang til Roswell-hændelsen, Rendlesham-sagen, Project MKUItra, mordet på John F. Kennedy, 
Marilyn Monroes selvmord, Watergate-skandalen, Edgar Hoovers hemmelige arkiv m.m.m. 






Nick Redfern. f. 1964 i 
Storbritannien og nu 
bosiddende i Dallas, 
Texas, hvor han lever 
som fuldtidsforfatter. 

bog. 


Nick Redfern er en meget flittig skribent i mange tidsskrifter og forfatter til mange bøger. I 
bogen For Nobody's Eyes Only: Missing Government Files and Hidden Archives That Document 
the Truth Behind the Most Enduring Conspiracy Theories tager han fat på en lang række 
populære emner i konspirationsteoriernes verden og sætter fokus på, at mange væsentlige 
dokumenter tilsyneladende er forsvundet i den blå luft, hvor de retteligt burde befinde sig i 
diverse arkiver, så alle kunne få adgang til dem og få indblik i alverdens mysterier og gåder. 
Redfern er en ferm skribent og en ekspert i at støve alle mulige historier op, og han finder ofte 
nye vinkler på gammelkendte sager. Han bruger i sin fremstillingsform lidt den samme teknik 
som Charles Berlitz og Erich von Dåniken: Han stiller selv alle spørgsmålene og giver svarene. 
Men stiller ikke altid de rigtige spørgsmål og bygger sine svar på hypotetiske spørgsmål og 
spekulative tankerækker, som fx „Hvis nu xxx virkelig har sagt/gjort, som der forlyder hos yyy, 
så åbner det op for nye spørgsmål, som... osv." Som læser skal man holde tungen lige i 
munden for bagefter at huske, hvad der er fakta, og hvad der er rent gætteri eller 
ønsketænkning. 

Redfern er en intelligent efterforsker, så han kan ikke være uvidende om, at han kun fortæller 
en lille del af de mange historier og bevidst fravælger væsentlige detaljer, forklaringer og 
indvendinger, så sagerne kommer til at fremstå mere mystiske, end nødvendigt og rimeligt er - 
og så refererer han frejdigt utroværdige kilder, heriblandt Timothy Cooper. Men 
konspirationstilhængere vil utvivlsomt føle sig godt underholdt i selskab med Redferns seneste 



Nick Redfern: „ For Nobody's Eyes Only - Missing 
Government Files and Hidden Archives That Document the 
Truth Behind the Most Enduring Conspiracy Theories", 217 
sider, enkelte s/h illustrationer, stikordsregister New Page 
Books 2013. 


Arkiv med lydklip online 


Et historisk lydarkiv, der dokumenterer ufo¬ 
historiens første år, er nu gjort tilgængeligt 
online. 

Wendy Connors har igennem mange år indsamlet lydklip 
med interview af tidens mange personligheder, vidner, 
efterforskere, militærfolk, skuespillere, præsidenter og 
astronauter. Hun har omhyggeligt re- mastered lyden, så 
den kan bevares for eftertiden. Du finder „Faded Discs 
Archives" på Archive.org . 


Wendy Connors 
er leder af 
„Faded Discs 
Archives" i 

Albuquerque, 
New Mexico, og 
medstifter 
af SIGN 
Historical 
Grouo fSHGT 



//cm/7 













Fra SUFOI's Fotoafdeling 

Af Ole Henningsen 

4660 Store Heddinge 24. november 2013 



På øverste foto - her i en lidt lysere udgave - ses tre små 
lys tv. for midten og yderligere 2 th. i billedet lavere i 
horisonten. 

Optagelsen er foretaget i sydvestlig retning fra Stevns. 


Tv. ses en kraftig udsnitsforstørrelse med ændrede lys- 
og kontrastforhold. 

SUFOI's Fotoafdeling har via www.ufo.dk modtaget denne rapport fra 22-årige fysikstuderende Charles Christensen: 

Ved solnedgang nød vi på en biltur den flotte himmel', og pludselig opdagede vi tre lysende objekter i luften, som 
tilsyneladende var i en formation. Disse tre objekter befandt sig til venstre for solnedgangen. Da vi standsede ved 
vejsiden på Holtug Strandvej, så vi to yderligere objekter af samme art (dog mindre iøjefaldende) til højre for 
solnedgangen. 

Man kunne ikke fornemme, at objekterne var i bevægelse, men efter 10 minutter kunne man tydeligt se, at de rykket 
væk fra den oprindelige formation. Vi kørte videre efter 10 minutter og nåede ikke at se objekterne forsvinde, men det 
er bestemt muligt, at de har været der et betydeligt stykke tid, før vi opdagede dem samt efter vi kørte. 

Billederne som jeg har vedhæftet er af relativ god kvalitet og viser et rødligt slør efter sorte små legemer — dette 
kunne umiddelbart godt ligne en form for raket i stil med dem, der bruges til at opsende satellitter. 

Jeg så til min overraskelse, at en observation fra Skovlunde, på nogenlunde samme tid, beskriver det samme. 
Observatøren tog adskillige fotografier af lysfænomenerne på himlen kl. 16.02. 

2740 Skovlunde 24. november 2013 


Som fotografen selv nævner det: „ 
Kun ved at ændre betydeligt på 
lysstyrke, skarphed og kontrast kan 
man se de observerede små lys på 
himlen." 

Til venstre: Foto taget fra Skovlunde 
med en Nokia Pureview 808 kl. 
16.02. 

















Fra en kolonihave i Skovlunde fotograferer en 57-årig kvinde samtidig den sydvestlige himmel. Hun har i en halv times 
tid observeret adskillige „lysende objekter" ved solnedgangen og fortæller bl.a.: 

Der ses 6-7 lysende objekter ved solnedgang den 24 november. 

Tre mindre lys tv. for solnedgangen af mindre størrelse... senere tættere på hinanden, trekant formation, til sidst 
forsvinder de (uden at „lande"). 

Th. for solnedgangen ses i begyndelsen tre, men mistede den ene af syne... 

I slutningen af min observationsperiode så den laveste ud til at have flammer i højre side. Så forsvinder de begge også 
meget langsomt ned i retning af jorden. 

Jeg stod cirka en halv time ved en lille bro nord fra Svanesøen ved kolonihave Kildegårds laveste del ved Harrestrupvej 
i Skovlunde og blev meget fascineret af synet. 

Billederne blev taget mod slutningen af observationen, da jeg kom i tanker om, at min mobil har kamera... jeg kender 
godt„flymaskinehaler" ved solnedgang... der fløj en del atm. flyvemaskiner i mellemtiden. 

Objekterne var „næsten" stille, bortset fra, at de tre tv. for solen kom tættere i formation. Så langsomt at jeg ikke 
kunne registrere det, og lige så langsomt „landede" de to andre. 

Først i dag har vi forsøgt at downloade billederne, og man kan kun se lysene ved at manipulere med farver og kontrast. 
Ellers forsvinder objekterne i det stærke lys. 


Undersøgelse og konklusion 

Det er yderst sjældent, at Fotoafdelingen modtager fotos taget på samme tidspunkt fra forskellige dele af landet, så her 
var en glimrende lejlighed til dels at sammenligne observatørernes beskrivelse af de observerede lys på himlen og 
specielt at sammenligne de opnåede fotoresultater. 



Charles Christensen tog flere billeder og kunne med sit En meget kraftig udsnitsforstørrelse 
spejlreflekskamera med telefoto-objektiv, et Nikon af et af lysene viser ved hjælp af 
D5300 med et Nikkor 18-140mm f/3.5-5.6 objektiv, ekstra kontrast, skarphed, lys- og 
zoome kraftigt ind på lysene på himlen, kontrastforhold resultatet. 

Udsnit af det ene foto ses herover. 


Det er herefter åbenbart, at der er tale om små contrails fra passagerfly i stor højde stærkt 
belyst af den nedgåede sol, der befinder sig under horisonten. 


©fliqhtrador24 




Ved en gennemgang af de passerende fly, der er registreret af 
www.FlightRadar24.com for det pågældende tidspunkt kl. 15.03UTC = 16.03 DNT, 
findes 3 passagerfly over Lolland med øst-nordøstlig kurs i højder mellem 10 - 11 
km. 


De øvrige 2 lys, der findes på Charles Nielsens fotos kan rimeligt passe med nogle af 
de fly, der for en nordgående kurs befinder sig over Storebælt/Fyn-området. 


Fotografernes kommentarer 

Efter at have modtaget en kopi af rapporten fra SUFOI's fotoafdeling, var Charles Nielsen hurtig med sin kommentar: 
Det er en imponerende analyse, I har udført. På vegne af mig og de andre vidner vil jeg gerne sige tak for rapporten. 
Det er til stor glæde, at den 20 sider lange rapport er så udførlig mht. illustrationer, dokumentation samt 
perspektivering til den anden observation i Skovlunde. 

Jeres forklaring med belyste kondensstriber lyder også plausibel. Ved første øjekast kan disse rødlige striber være en 
del misledende, for man kan få det indtryk, at der er tale om højtemperatur udstødning fra en raket eller noget i den 
retning. Men det er jo netop den samme rødlige farve, man af og til ser fra belyste skyer ved solnedgang. 





Det er fascinerende , at naturen (givet de rette atmosfæriske forhold osv.) kan overraske på den måde , når man 
tidligere har set hundredvis af solnedgange og fly på himlen. 

Igen , tak for Fotoafdelingens hjælp - og tak til SUFOI. 

Fotografen fra Skovlunde var også tilfreds med svaret: 

Jeg er imponeret og glad for både forklaring og links som jeg vil checke fra computeren , så man kan se det stort. Man 
kan mærke Fotoafdelingens seriøsitet og passion , og det er smukt! Vi holder øjnene mod den smukke himmel og 
smukke jord! 

Finsk kommentar 

SUFOI's gode ufo-kollega i Helsinki i Finland, Bjørn Borg, har for adskillige år siden kaldt disse contrails for december¬ 
ufoerne, da denne form for lysfænomener på himlen især optræder med Solen lavt i eller under horisonten. 


Løst og facts 

ved Ole Henningsen 

Kometen overlevede ikke nærkontakt med Solen 



Vi fik desværre ikke det flotte syn af en stor komet ISON på morgenhimlen, der var 
lagt op til. 


I en optagelse fra SOHO ses (tv.) hvordan kometen nærmer sig Solen, hvordan den i 
sin fatale nærkontakt med Solen i banen passerer ud på den anden side (th.)og 
hurtigt svækkes i lysstyrke. 

Se hele passagen: 

http://science.nasa.qov/media/medialibrarv/2013/12/01/qhost anim.qif 

SOHO, Solar & Heliospheric Observatory, blev opsendt 2. december 1995 og er et samarbejde mellem europæiske ESA 
og amerikanske NASA til dybtgående studier af Solen og dens aktiviteter. 

http://sohowww.nascom.nasa.gov/home.html 

http://spaceinvideos.esa.int/Missions/SOHO. _ 








Skal du snart ud at flyve? 



Piloterne her har første rækkes udsigt til såkaldt Sanktelmsild et sted over 
Indonesien. 


FOTO: Darren Howie, AirTeamlmages 

Sanktelmsild (også kaldet corpo santo) er en lysende elektrisk udladning, der kan optræde i tordenvejr omkring høje 
punkter som fjelde, lynafledere, mastetoppe og antenner. Fænomenet ses også som knitrende udladninger omkring 
højspændingsledninger i fugtigt vejr. Det forekommer når den elektriske feltstyrke, f.eks. på grund af en nærliggende 
tordensky, er tilstrækkeligt højt og ses som et svagt lysende, lodret lysskin rundt om genstanden. Ofte kan man høre 
en knitrende lyd, hvis man er tilstrækkeligt tæt på. 
httø://da .wikiDedia.org/wiki/Sanktelmsild . 

Se de øvrige vilde flyfotos - til inspiration... 

http://politiken.dk/reiser/reisenyt/flyoqlufthavne/ECE2148687/er-det-her-de-vildeste-flybilleder-du-noqensinde-har- 

set/?ref=nvhedsbrev politiken-tqt . 


Flot foto af Venus og stjerneskud 



Stjerneskud fra meteorsværmen Leoniderne markeret med en hvid ring, mens 
den stærktlysende planet Venus står lavt over horisonten markeret med en 
rød pil. 

Foto: Mogens Løth, Kgs. Lyngby 

http://vejret.tv2.dk/artikel/id-72834 175 doto-fangede-stjerneskud-og- venus-i-samme-billede.html . 

UFO-Mails redaktion ønsker læserne en glædelig jul og et godt nytår 

med Mogens Løths flotte foto af himlen den 25. november 2013, hvor han både fangede planeten Venus lavt 
horisonten samt et stjerneskud fra Leonide-sværmen. 










Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2013. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 








